 Kedves Tagunk, Leendő Tagunk!

Ezúton kívánunk a Magyar Fitness Szövetség nevében Boldog Új Esztendőt és jó Egészséget mindenkinek. Jelen levelünkkel tájékoztatást szeretnénk nyújtani a 2018. évre vonatkozó taghosszabbítási és igazolási feltételekről**. Minden naptári évben** újra kell kérni a tagfelvételt a MAFIT-ba. Ennek megfelelően a következő teendők adódnak 2018-ban.

Taghosszabbítás, tagfelvétel( a MAFIT tagjai az egyesületek, ill. sportvállalkozások):

1. A tagfelvételi kérelmet, a sportszervezeti nyilatkozatot, és az adatlapot ( melyet a [www.fitkid.hu](http://www.fitkid.hu) honlapról le lehet tölteni, (letölthető dokumentumok menüpont) ki kell tölteni**,** és el kell küldeni a MAFIT címére.( 5008 Szolnok Radnóti M utca 39.) **Abban az esetben, ha a 2017. évhez képest változás történt, akkor a jelenlegi állapotnak megfelelő bírósági végzést és alapszabályt is csatolni kell**.

 ( másolatot kérünk)

A 2018. évrevonatkozó egyesületi tagdíjat át kell utalni a következő számlaszámra:

 Magyar Fitness Szövetség: 69500156-11011671.

Azoknak az egyesületeknek:

* akiknek **40** vagy annál több regisztrált versenyzőjük van **50 000Ft/év**
* akiknek **20-39** regisztrált versenyzőjük van **60 000 Ft/év**
* akiknek **20** főnél kevesebb versenyzöjük van **70 000 Ft/év**

 **A VERSENYENGEDÉLLYEL RENDELKEZŐ GYEREKEKRŐL VAN SZÓ.**

 **( akik után fizet az egyesület 6000Ft/ év versenyengedény díjat)**

 Az átutalásról a Tagok postai úton számlát kapnak. **Számlát csak az egyesület vagy a sportvállalkozás nevére tudjuk kiállítani, tehát az egyesület számlájáról utaljatok!**

***Akik újonnan szeretnének belépni a szövetségbe, azoknak a tagfelvételi kérelem az adatlap ill. a sportszervezeti nyilatkozat mellé be kell küldeni a bírósági végzést az egyesületük( sportvállalkozásuk) bejegyzéséről.***

 **HATÁRIDŐ: 2018.január 31.**

Versenyzői nyilvántartásba vétel:

**A Magyar Fitness Szövetség versenyrendszerében csak a szövetségnél nyilvántartásba vett versenyzők versenyezhetnek. Ez alól kivétel a dance show kategória.**

A versenyzők szövetségnél történő nyilvántartásba vétele a következőképpen történik:

1. Online a [www.fitkid.hu](http://www.fitkid.hu) weblapon az fitkid **online** regisztráció alatt.( csapattagok menüpont). Kérek mindenkit, hogy a fent lévő adatokat aktualizálja, amelyik gyerek ebben az évben nem tagja az egyesületnek azt törölje, az új tagok adatait vigye fel. Továbbá kérek mindenkit, hogy **pontosan töltsétek** ki a kért adatokat. ( **szül. dátum!!!!** Az iskola a gyerek általános vagy középiskoláját jelenti, a kategóriához az egyéni kategóriát jelöljétek, hiszen csapatban felfelé lehet versenyezni) Ezek az információk az alapjai a különböző statisztikai adatoknak. ***Az újonnan csatlakozó egyesületeknek be kell regisztrálni a felületre. Kérem keressetek ezzel kapcsolatban.***
2. Azoknak a gyerekeknek akik 2018-ban versenyezni szeretnének ( Fit Kid I.osztály, Fit Kid II. osztály kategóriában, ill. Fit Kid Dance egyéni kategóriában )azoknak versenyengedélyt kell kérni. A versenyengedély kéréséhez minden versenyzőnek rendelkeznie kell versenyzői nyilvántartó adatlappal, de ezt nem kell elküldeni a szövetségnek, ezt az egyesület őrzi.(letölthető a honlapról) Akik kizárólag Fit Kid Dance show csapatban indulnak, nekik nem kell versenyengedélyt kérni, de az online rendszerbe fel kell őket vinni a dance show kategóriát megjelölve.( így tudtok majd nevezni online)
3. Átutalással, vagy sárga csekken hasonlóan a tavalyi évhez be kell fizetni 6000Ft/fő/év,( Fit Kid I. , Fit Kid II., Fit Kid Dance egyéni) a regisztrált gyerekek után.Ez a 2018. **naptári** évre vonatkozik. **( az** **összes versenyzőét együtt egy csekken**) melyről a szövetség számlát küld.( Az online rendszerben szereplő gyerekek létszámának és a befizetések összegének egyeznie kell) A kizárólag Dance show csapatban induló gyerekek után nem kell fizetni.
4. A versenyengedély kiadása csak lehetőséget ad a versenyzésre, de nem jogosít fel arra. Azt mindenképpen az adott versenykiírásban kiírt feltételek teljesítésével lehet megszerezni.
5. **A versenyzői igazolás határideje: 2018. január 31.**

 **( az online rendszer lezár!!!!!!!!!!!!!!!)**

**Az igazolás a szükséges dokumentumok és a befizetett összeg együttes meglétével lehetséges.**

Mindenkinek jó versenyzést és eredményes felkészülést kívánunk:

2018. január 04.

B.Tóth János Csábi Ildikó

 elnök Főtitkár